निवेथा पेथुराज

निवेथा पेथुराज एक भारतीय फिल्म अभिनेत्री और मॉडल है जो मुख्य रूप से तमिल और तेलुगु भाषी फिल्मों में अभिनय करती दिखाई देती है। उन्होंने २०१६ में बनी ओरु नाल कुथु फ़िल्म के साथ अपने फ़िल्मी करियर की शुरुआत की थी। उनका जन्म एक तमिल परिवार में हुआ था और उनकी परवरिश दुबई में हुई।

व्यक्तिगत जीवन

निवेथा पीथुराज का जन्म मदुरै में एक तमिल परिवार में हुआ था। इसके कुछ समय बाद, वह तूतुकुड़ी चली गई, जहाँ उन्होंने अपनी प्रारंभिक शिक्षा प्राप्त की।

जब वह ११ साल की हुई तो वह अपने माता-पिता के साथ दुबई चली गईं। वह दुबई में करीब १० साल तक रही।

उन्होंने अल क्वोज़ में दुबई के अवर ओन इंडियन स्कूल में हाई स्कूल की पढ़ाई पूरी की और स्कॉटलैंड के एडिनबर्ग में हेरियट-वॉट यूनिवर्सिटी से मानव संसाधन प्रबंधन में डिग्री प्राप्त की।

२०१५ में, उन्होंने मिस इंडिया यूएई सौन्दर्य प्रतियोगिता जीती थी।

 करियर 

निवेथा ने तमिल ड्रामा फिल्म ओरु नाल कुथु (२०१६) से अपने फिल्मी करियर की शुरुआत की थी। इसके बाद उन्होंने पोधुवागा इम्मानसु थंगम (२०१७) और स्पेस फिक्शन थ्रिलर टिक टिक टिक जैसी फिल्मों में काम किया जिससे उन्हें काफी लोकप्रियता मिली। ओरु नाल कुथु फिल्म जो एक तमिल भाषा में बनी फिल्म थी और २०१७ में पेथुराज ने मेंटल मधिलो के साथ तेलुगू फिल्म में शुरुआत की।

२०१९ में, उन्होंने विजय चंदर द्वारा निर्देशित विजय सेतुपति अभिनीत संगाथामिझान फिल्म में किरदार निभाया।

फिल्मोग्राफी

यहाँ नीचे निवेथा पेथुराज की फ़िल्मों की सूची नीचे देख सकते है।

 ओरु नाल कुथु - २०१६
 पोधुवागा इम्मानसु थंगम - २०१७
 मेंटल मधिलो - २०१७
 टिक टिक टिक - २०१८
 थिमुरु पुडीचवाण - २०१८
 चित्रलहरी - २०१९
 ब्रोचेवारेवारुरा - २०१९
 संगाथामिझान - २०१९
 आला वैकुंठपूरामुलु - २०२०
 रेड - २०२०
 पार्टी - २०२०
 जगाजला किलाड़ी - २०२०
 पोन मनिकावेल - २०२०

सन्दर्भ

श्रेणी:तमिल अभिनेत्री
श्रेणी:तेलुगू अभिनेत्री
श्रेणी:1991 में जन्मे लोग
श्रेणी:जीवित लोग

बाहरी कड़ियाँ